**ΑΦΗΓΗΣΗ**

Αφήγηση μιας ιστορίας έχουμε όταν παρουσιάζουμε γεγονότα με μια ορισμένη σειρά. Τα γεγονότα μπορεί να είναι πραγματικά ή φανταστικά. Η αφήγηση μπορεί να είναι προφορική ή γραπτή. Όταν η αφήγηση είναι γραπτή, την ονομάζουμε αφήγημα. Το αφήγημα μπορεί να είναι πεζό κείμενο ή έμμετρο κείμενο (ποίημα, τραγούδι).

**Είδη αφηγηματικών κειμένων :**  Παραμύθια , Μύθοι , Θρύλοι , Απομνημονεύματα, Διηγήματα , Μυθιστορήματα.

**Βασικά στοιχεία αφηγηματικού κειμένου :**

 Ο χώρος όπου συμβαίνουν τα γεγονότα (πού;). Ο χρόνος όπου συμβαίνουν τα γεγονότα (πότε;). Οι ήρωες της ιστορίας (πρωταγωνιστές και άλλα πρόσωπα που συμμετέχουν). Η εξέλιξη της ιστορίας (πώς ξεκινάει, προχωράει και τελειώνει η ιστορία). Οι σκέψεις και τα συναισθήματα των ηρώων ή του αφηγητή της ιστορίας.

**Ιδιαίτερα χαρακτηριστικά της αφήγησης φανταστικής ιστορίας** (μύθος, παραμύθι, θρύλος) :

Ο χώρος όπου συμβαίνουν τα γεγονότα είναι φανταστικός (π.χ. Λιλιπούπολη) ή αναφέρεται αόριστα (π.χ. Σε μια μακρινή χώρα…). Ο χρόνος πολλές φορές είναι απροσδιόριστος (π.χ. τα παλιά χρόνια, κάποτε, μια φορά κι έναν καιρό…). Οι ήρωες είναι φανταστικά πρόσωπα ή ζώα, φυτά, αντικείμενα που προσωποποιούνται.

**Μερικά ακόμα χρήσιμα στοιχεία για την αφήγηση…**

Για να παρουσιάσουμε τους ήρωες μιας ιστορίας, μπορούμε να χρησιμοποιήσουμε κάποια στοιχεία που τους προσδιορίζουν, όπως :

**Όνομα** (Νίκος, Χιονάτη). **Επάγγελμα** (ο γιατρός, μια νοικοκυρά). **Φύλο** (ένας άντρας). **Ηλικία** (ένας τριαντάχρονος, ένα παιδί). **Σχέση-συγγένεια** (ο φίλος μου, η μητέρα μου). **Ιδιαίτερο χαρακτηριστικό** (το μαύρο πουλί, ο γαλανομάτης). **Χαρακτηρισμό** (ο νευρικός κύριος, ένας τρελός επιστήμονας). **Οικογενειακή-κοινωνική κατάσταση** (οι νιόπαντροι, ο άνεργος).

Διάβασε το παρακάτω κείμενο και…

**Μαξίμ, το μονόφθαλμο κοράκι**

 Μια μέρα, το μονόφθαλμο κοράκι, ξυπνώντας, σκέφτηκε πως ήταν γεννημένος αρχηγός. Άνοιξε το μοναδικό του μάτι και είδε να στέκονται πάνω στα κλαριά ένα σωρό κοράκια που είχαν αποκοιμηθεί γύρω του. Κάποια είχαν το κεφάλι σκυμμένο, τα φτερά αναμαλλιασμένα και βρόμικα, άλλα είχαν ράμφος που έσταζε, άλλα πάλι ήταν εξαθλιωμένα, έτοιμα να πέσουν· μια πραγματική στρατιά κακομοίρηδων. Πώς θα καταλάμβανε μ’ αυτή τη στρατιά το οργωμένο χωράφι, που ήταν από χτες στα χέρια των γλάρων; Ποτέ δε θα τα κατάφερναν, αν δεν έκανε κάτι ο ίδιος ο Μαξίμ, κι ας ήταν μονόφθαλμος.

 Προσπάθησε λοιπόν να ταρακουνήσει λίγο όλους αυτούς τους τεμπέληδες, να τους δώσει κουράγιο και να κεντρίσει την εξυπνάδα τους, που, σίγουρα, δεν υστερούσε από των γλάρων, που είχαν έρθει να τους πάρουν τα σκουλήκια τους. Δεν κατάφερε τίποτα. Αυτοί οι ανόητοι δεν απαντούσαν καν στις ερωτήσεις του, δεν κουνιούνταν, δεν ήθελαν να ξυπνήσουν.

 Προκειμένου να έχει μια στρατιά ηλιθίων, ας είχε καλύτερα μια στρατιά από όμορφους γλάρους με γοητευτική περπατησιά, σκέφτηκε ο Μαξίμ. «Έστω κι αν είναι εχθροί μας, θα καταφέρουμε να συνεννοηθούμε». Αποφάσισε να γίνει αρχηγός των γλάρων. «Επιπλέον» σκέφτηκε «είμαι μαύρος και θα ξεχωρίζω εύκολα».

 Μόλις έφτασε πάνω από το χωράφι, τον έδιωξαν αμέσως οι τρελαμένοι, νευρικοί γλάροι και δεν μπόρεσε ούτε καν να πατήσει στη γη.

 «Καλά πάμε να δούμε τα σπουργίτια!» σκέφτηκε τότε. «Τα σπουργίτια είναι παιδιά, χρειάζονται αρχηγό και, με το μέγεθός μου, θα επιβληθώ εύκολα».

 Τα σπουργίτια δεν είχαν καμία όρεξη να έχουν αρχηγό. Δεν του έδωσαν καν σημασία. Ξαναγύρισε λοιπόν στους συντρόφους του, τα κοράκια.

 Ένα νεαρό κοράκι, με ανοιχτόχρωμο ακόμη ράμφος, έβγαζε λόγο. Τα άλλα, που είχαν πια ξυπνήσει, άκουγαν.

 Κι ο Μαξίμ σκέφτηκε πως η μπογιά του είχε πια περάσει.

Grégoire Solotareff, Φθινοπωρινές ιστορίες, εκδ. Μεταίχμιο

**…απάντησε στις ερωτήσεις.**

1. Τι είδους ιστορία είναι το κείμενο που διάβασες ; Υπογράμμισε

**Πραγματική ή Φανταστική**

1. Πώς παρουσιάζεται ο βασικός ήρωας της ιστορίας ; Ένωσε με ό,τι ταιριάζει.

Ο ήρωας παρουσιάζεται με : • το επάγγελμά του

 • το όνομά του

 • την καταγωγή του

 • το ιδιαίτερο χαρακτηριστικό του

 • την οικογενειακή του κατάσταση

1. Οι άλλοι ήρωες (ζώα) της ιστορίας παρουσιάζονται ως ομάδες. Συμπλήρωσε τις λέξεις που λείπουν για να περιγράψεις τα κοράκια έτσι όπως τα βλέπει ο Μαξίμ.

............... σωρό κοράκια που ...................................................................... γύρω του. Κάποια είχαν το κεφάλι .................................., τα φτερά ............................................. και …........................................., άλλα είχαν ράμφος που ............................................, άλλα πάλι ήταν ..............................................................., έτοιμα .................................

…………………………………………….. .

1. Πώς χαρακτηρίζει τα κοράκια ο Μαξίμ ; Βρες τις φράσεις στην 2η, 3η και 4η παράγραφο.

**………………………………………………………………………………………………………………………………………………………………………………………………………………………………………………………………………………………………………………………………………………………………**

1. Πώς χαρακτηρίζει τους γλάρους ο Μαξίμ ; Βρες τις φράσεις στην 4η και 5η παράγραφο.

………………………………………………………………………………………………………………………………………………………………………………………………………………………………………………………………………………………………………………………………………………………………………

1. Πώς χαρακτηρίζει τα σπουργίτια ο Μαξίμ ; Βρες τις φράσεις στην 6η παράγραφο.

………………………………………………………………………………………………………………………………………………………………………………………………………………………………………………………………………………………………………………………………………………………………………

1. Σε μια φανταστική ιστορία ο χρόνος και ο τόπος παρουσιάζονται αόριστα. Βρες στην 1η και 2η παράγραφο τις φράσεις που τους φανερώνουν.

………………………………………………………………………………………………………………………………………………………………………………………………………………………………………………………………………………………………………………………………………………………………………

1. Συχνά περιγράφουμε και χαρακτηρίζουμε κάποιον όχι όπως είναι, αλλά σύμφωνα με τις δικές μας ανάγκες (π.χ. Η μαμά είναι άδικη, γιατί μου απαγόρεψε να παίξω στον υπολογιστή). Σύμφωνα με ποια ανάγκη-επιθυμία του περιγράφει και χαρακτηρίζει ο Μαξίμ τα άλλα ζώα ;

………………………………………………………………………………………………………………………………………………………………………………………………………………………………………………………………………………………………………………………………………………………………………

1. Συμπλήρωσε το κείμενο με δικά σου λόγια για να γράψεις περιληπτικά την εξέλιξη της ιστορίας.

 Κάποτε ήταν ένα μονόφθαλμο κοράκι, ο Μαξίμ, που ήθελε να γίνει …………………………… Προσπάθησε να γίνει αρχηγός στα κοράκια, αλλά ……………………………………………………… …………………………………………………………………………………..…………………………………………………. .…………………..………………………………………………………………………………………………………………… Τότε σκέφτηκε να γίνει αρχηγός των γλάρων ……………………………………………………………… ……………………………………………………………………………………………………………………………………… ……………………………………………………………………………………………………………………………………… ……………………………………………………………………………………………………………………………………… Μετά πήγε στα σπουργίτια ………………………………………………………………………………………… ……………………………………………………………………………………………………………………………………… ……………………………………………………………………………………………………………………………………… Απογοητευμένος ξαναγύρισε στα κοράκια ………………………………………………………………… ……………………………………………………………………………………………………………………………………… ……………………………………………………………………………………………………………………………………